অমিত চাকমা

অমিত চাকমা (জন্ম: ২৫ এপ্রিল, ১৯৫৯; অমিতাভ চাকমা নামেও পরিচিত) হলেন একজন বাংলাদেশী বংশোদ্ভূত কানাডীয় রাসায়নিক প্রকৌশলী ও শিক্ষাবিদ। তিনি ২০০৯ সালে কানাডার ইউনিভার্সিটি অফ ওয়েস্টার্ন ওন্টারিও-র প্রেসিডেন্ট ও উপাচার্য নিযুক্ত হয়েছেন। তিনি বিশ্ববিদ্যালয়টির ১০ম প্রেসিডেন্ট। ২০১০ সালের ১৯ জুন ওয়াটারলু বিশ্ববিদ্যালয় থেকে সম্মানসূচক ডক্টর অফ ইঞ্জিনিয়ারিং, ২০১৫ সালে তিনি ব্রিটিশ কলাম্বিয়া বিশ্ববিদ্যালয়ের ইঞ্জিনিয়ারিং অ্যালামনাই থেকে আজীবন সম্মাননা এবং ২০১৭ সালে ঢাকা বিশ্ববিদ্যালয় থেকে তিনি সম্মানসূচক ডক্টরেট অব সায়েন্স ডিগ্রী লাভ করেন। অমিত চাকমার জন্ম বাংলাদেশের দক্ষিণ-পূর্বাঞ্চল অর্থাৎ পার্বত্য চট্টগ্রামের এক চাকমা পরিবারে। ১৯৫৭ সালে তার জন্মস্থানের পাশে বাংলাদেশ সরকারের তত্ত্বাবধানে বাঁধ হওয়ায় তাদের অনেককেই সেখান থেকে চলে যেতে হয়। তার মধ্যে অমিত চাকমার পরিবারও ছিল। বাংলাদেশে উচ্চ মাধ্যমিক পর্যায়ের পড়াশোনা শেষ করার পর তিনি আলজেরীয় সরকারের বৃত্তি নিয়ে আলজেরিয়ার বিখ্যাত বিশ্ববিদ্যালয় Institut Algerien du Petrole-এ পড়তে যান। তিনি "রাসায়নিক প্রকৌশল" বিভাগে ভর্তি হয়েছিলেন। ১৯৭৭ সালে এই বিশ্ববিদ্যালয় থেকে ক্লাসে প্রথম স্থান অধিকার করে স্নাতক ডিগ্রি লাভ করেন। এরপর কানাডায় চলে যান মাস্টার্স ও পিএইচডি অধ্যয়নের জন্য। কানাডার ব্রিটিশ কলাম্বিয়া বিশ্ববিদ্যালয় থেকে রাসায়নিক প্রকৌশল বিষয়ে এমএএসসি এবং পিএইচডি ডিগ্রি লাভ করেন। ১৯৮৮ থেকে ১৯৯৬ সাল পর্যন্ত ইউনিভার্সিটি অব ক্যালগারির রাসায়নিক প্রকৌশল বিভাগে অধ্যাপনা করার পর ১৯৯৬ সালেই ইউনিভার্সিটি অব রেগিনা-তে চলে যান। সেখানে রাসায়নিক প্রকৌশল বিভাগের প্রধান নিযুক্ত হন। ১৯৯৯ থেকে ২০০১ পর্যন্ত রেগিনার ভাইস-প্রেসিডেন্ট রিসার্চ হিসেবে দায়িত্ব পালন করেন। এখানে থাকার সময়ই অমিতকে কানাডার "টপ ৪০ আন্ডার ৪০" তে স্থান করে নেন। এরপর ২০০১ সালে ইউনিভার্সিটি অফ ওয়াটারলু-র অ্যাকাডেমিক ভাইস-প্রেসিডেন্ট এবং প্রভোস্টের দায়িত্ব গ্রহণ করেন। অমিত চাকমার গবেষণার মূল বিষয় প্রাকৃতিক গ্যাস প্রকৌশল এবং পেট্রোলিয়াম বর্জ্য ব্যবস্থাপনা। ২০০৯ সালের ১লা জুলাই অমিত চাকমা ইউনিভার্সিটি অফ ওয়েস্টার্ন ওন্টারিওর প্রেসিডেন্ট ও উপাচার্য হিসেবে দায়িত্ব গ্রহণ করেন। তার আগে এই দায়িত্বে ছিলেন পল ড্যাভেনপোর্ট। প্রেসিডেন্ট হিসেবে অমিতের লক্ষ্য ওয়েস্টার্ন ওন্টারিওকে বিশ্বের শীর্ষ ১০০ বিশ্ববিদ্যালয়ের সারিতে পৌঁছে দেয়া। ২০১০ সালের ১৯ জুন ইউনিভার্সিটি অফ ওয়াটারলু থেকে সম্মানসূচক ডক্টর অফ ইঞ্জিনিয়ারিং লাভ করেন। ২০১২ সালে কানাডীয় পোস্ট-সেকেন্ডারি শিক্ষার ক্ষেত্রে অবদানের জন্য রানী দ্বিতীয় এলিজাবেথ রজত জয়ন্তী পদক লাভ করেন। ২০১৪ সালে অমিত সেরা ২৫ কানাডীয় অভিবাসী পুরস্কার লাভ করেন। ২০১৪ সালের ১৪ জুলাই তিনি মাইকেল পি. মেলোনি ইন্টারন্যাশনাল লিডারশিপ পুরস্কার লাভ করেন। ২০১৫ সালে তিনি ব্রিটিশ কলাম্বিয়া বিশ্ববিদ্যালয়ের ইঞ্জিনিয়ারিং অ্যালামনাই থেকে আজীবন সম্মাননা পুরস্কার লাভ করেন। ২০১৭ সালের ৪ মার্চ ঢাকা বিশ্ববিদ্যালয় থেকে তিনি সম্মানসূচক ডক্টরেট অব সায়েন্স ডিগ্রী লাভ করেন। "একজন অমিত চাকমা"। জাগো নিউজ। ৩ মার্চ ২০১৭।  "Only way out was education"। Western News। University of Western Ontario।  কামরুল, আহসান (৪ মার্চ ২০১৭)। "কাপ্তাই বাঁধের কারণে ঘরহারা হয়েছিল অমিত চাকমার পরিবার"। চ্যানেল আই।  "Curriculum Vitae Of Amit Chakma" (পিডিএফ)। University of Western Ontario। ৩০ ডিসেম্বর ২০০৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ জুলাই ২০০৯।  "Dr. Amit Chakma - Office of the VP Academic and Provost"। University of Waterloo। ১ মে ২০০৯ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৭।  Morris, John। "Waterloo will award 16 honorary degrees at spring convocation"। UW News Release। University of Waterloo। ২৬ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১০।  Reaney, James। "One more time for the Queen Elizabeth II Diamond Jubilee medal"। canoe.ca। London Free Press। ২১ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৭।  "Amit Chakma - Canadian Immigrant"। canadianimmigrant.ca। Top 25 Canadian Immigrants Award।  "Malone International Leadership Award"। Malone International Leadership Award। ২৪ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৭।  "Engineering Alumni Awards 2015"। Engineering Alumni Awards 2015 - APSC। ২৩ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৭।  "উৎসবমুখর পরিবেশে ঢাকা বিশ্ববিদ্যালয়ের ৫০তম সমাবর্তন"। University of Dhaka।  "সফলতার গল্প শোনালেন অমিত চাকমা"। বাংলানিউজটোয়েন্টিফোর.কম। ৪ মার্চ ২০১৭।  ওয়েস্টার্ন ওন্টারিওর অফিসিয়াল ওয়েবসাইটে অমিত চাকমা অমিত চাকমা সম্পর্কে বিশ্ববিদ্যালয়টির ছাত্র পত্রিকা "গ্যাজেট" এর লেখা অমিত চাকমার কারিকুলাম ভিটা ওয়েব্যাক মেশিনে আর্কাইভকৃত ৩০ ডিসেম্বর ২০০৮ তারিখে